MUNICIPIUL CRAIOVA
CONSILIUL LOCAL AL  MUNICIPIULUI CRAIOVA



HOTĂRÂREA NR. 450
Consiliul Local al Municipiului Craiova, întrunit în şedinţa  ordinară din data de 29.10.2009;

Având în vedere raportul nr.130662/2009 întocmit de Serviciul Resurse Umane prin care se propune aprobarea caietului de obiective şi a comisiei de concurs în vederea organizării concursului de proiecte de management la Filarmonica “Oltenia “ Craiova şi rapoartele comisiilor de specialitate ale Consiliului Local al Municipiului Craiova nr.348, 349, 350, 353, 354/2009;  
În conformitate cu prevederile Legii nr.53/2003 privind Codul Muncii, modificată şi completată şi Ordonanţei de Urgenţă a Guvernului nr.189/2008 privind managementul instituţiilor de spectacole sau concerte, muzeelor şi colecţiilor publice, bibliotecilor şi aşezămintelor culturale de drept public, aprobată, modificată şi completată prin Legea nr.269/2009;

În temeiul art.36 alin.2 lit.a coroborat cu alin.3 lit.b, art.45 alin.1 şi art.61 alin.2 din Legea nr.215/2001, republicată, privind administraţia publică locală;

hotărĂŞte:

Art.1.  Se aprobă  caietul de obiective în vederea organizării concursului de proiecte de management la Filarmonica “Oltenia “ Craiova, prevăzut în anexa nr.1 care face parte integrantă din prezenta hotărâre.

 Art.2. Se aprobă comisia de concurs şi comisia de soluţionare a contestaţiilor în componenţa prevăzută în anexa nr.2 care face parte integrantă din prezenta hotărâre.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane şi Filarmonica „Oltenia” Craiova vor aduce la îndeplinire prevederile prezentei hotărâri.  

	PREŞEDINTE DE ŞEDINŢĂ,
	CONTRASEMNEAZĂ,

	
	SECRETAR,

	Aurora TIRIBEJA
	Nicoleta MIULESCU

